OpenLLM-France/wikimedia huggingface dataset:
# Hugronafor

Hugronafor que es pot trobar també com a Hugronaphor, Hurganophor, Haronnophris, Harmakhis, Hyrgonaphor,Hyrgnafor, Herwennefer o Horwennefer, (en antic egipci ḥr-wn-nfr, Horus-Osiris) va ser un faraó probablement d'origen nubià, que es va rebel·lar contra els ptolemeus i va governar l'Alt Egipte en la secessió que hi va aver durant el regnat de Ptolemeu IV Filopàtor l'any 205 aC.
No hi ha testimonis monumentals d'aquest rei, però juntament amb el seu successor Ankhmakis o Ankhwennefer, va mantenir el govern d'una part d'Egipte al menys fins al 186 aC. Una inscripció trobada al Temple de Seti I a Abidos on se l'anomena amb el nom grec d'Hyrgonaphor, mostra l'extensió de la seva influència. Va morir possiblement l'any 197 aC.

## Referències

* 1 2 Hölbl, Günther. A history of the Ptolemaic empire. Londres; Nova York: Routledge, 2001, p. 155 ff. ISBN 9780415201452.
* ↑ Bianchi, Robert Steven. Daily life of the Nubians. Westport, Conn.; London: Greenwood Press, 2004, p. 224. ISBN 9780313325014.

## Enllaços externs

* Ptolemaic Dynasty (Lagids) 306-30 (anglès) [Consulta 18-XI-2020]
# Domnonea

Domnonea (també Dumnonée) o Domnonia va ser una regió històrica de Bretanya que va existir durant el segle vi de la nostra era. El seu nom procedeix del de Dumnònia, actual Devon al sud-oest de Gran Bretanya, i el de la regió veïna, Cornualla (bretó: Kernev) deriva del de Cornualla (còrnic: Kernow). Els habitants de Domnonea i els de la Cornualla bretona són els descendents dels colons britans que van arribar a la península armoricana procedents de Dumnònia i Cornualla (Gran Bretanya) als segles V i VI.
A l'Armòrica el regne fou fundat en els darrers anys de l'Imperi Romà. Incloia Trégor, Dol-de-Bretagne, Goëlo i Penthièvre. Els seus líders tenien el tractament de príndeps, però més tard van obtenir el títol de reis dels bretons.

## Història

A Armòrica, el regne va ser fundat per Riwal, de Gwent, a Gal·les vers el segle v. Inicialment va mantenir lligams amb els altres regnes britànics de Gal·les, Cornualla i Devon, de tal manera que la majoria dels nobles i clergues del territori eren originaris de l'altra banda del canal, com ho demostren les nombroses llegendes i hagiografies. Això es va mantenir durant segles, de manera que durant el regnat d'Enric VIII d'Anglaterra, l'abat de Notre-Dame de Beauport tenia parròquies al comtat de Goëlo i a Devon.
La història del territori és poc coneguda. Hi ha una llista de prínceps, inclòs Riothamus, qui va lluitar amb els romans contra els gots. Després de 530, va incloure la futura diòcesi de Léon i fou el principal regne de Bretanya. També hi ha una teoria que afirma que hi havia una sola sobirania entre les dues branques, armoricana i cornuallesa. Podria haver estat un cap militar britànic que vigilés el Canal de la Mànega dels atacs dels pirates, potser aliat de Khildebert I o de Clodoveu I.
Judicael ap Hoel (Sant Judicael) va governar Domnonea durant el segle vi. En 1034, el terme va designar el Comtat de Penthièvre sota el govern d'Eudes, segon fill de Geoffroi I, duc de Bretanya. El nom va desaparèixer poc després.

## Referències

* ↑ Prínceps de Domnonea
* ↑ Nora Kershaw Chadwick, Celtic Kingdoms

## Enllaços externs

* Prínceps de Domnonia
* Mapa de la Bretanya històrica
# Blaine Sexton

Blaine Sexton (Windsor, 3 de maig de 1892 - Londres, 29 d'abril de 1966) va ser un jugador d'hoquei sobre gel canadenc, que va competir sota bandera britànica durant el primer terç del segle xx.
Nascut a Nova Escòcia, durant la Primera Guerra Mundial va lluitar a França, al Front occidental, amb la Canadian Expeditionary Force. Després de la guerra va ajudar a estendre l'hoquei sobre gel no sols al Regne Unit, sinó per tot Europa. Conegut a Europa com B.N.Sexton, va ingressar al Saló de la Fama de l'Hoquei del Regne Unit en 1950.
El 1924 va prendre part en els Jocs Olímpics de Chamonix, on guanyà la medalla de bronze en la competició d'hoquei sobre gel. Aquest mateix any va fundar l'equip dels London Lions. Quatre anys més tard, als Jocs de Sankt Moritz, fou quart en la mateixa competició.

## Referències

* 1 2 3 «Blaine Sexton Olympic Results». sports-reference.com. Arxivat de l'original el 18 d'abril 2020. [Consulta: 27 gener 2018].
* ↑ Vaughan, Garth. «Windsor's "Swastikas" Hockey Teams». birthplaceofhockey.com, 2001. Arxivat de l'original el 1 maig 2010. [Consulta: 20 abril 2010].
# Adrià Guevara i Figueras

Adrià Guevara i Figueras (Vilanova i la Geltrú, 1996) és un polític i internacionalista català, diputat al Parlament de Catalunya des de febrer de 2023, després de la renúncia d’Ernest Maragall i Mira.

## Biografia

És graduat en Global Studies per la Universitat Pompeu Fabra, un grau que va acabar a la Universitat Bocconi de Milà (Itàlia) per completar la seva formació en política internacional i governança. També té un màster en Comunicació Corporativa per la UOC.
Durant el període 2019-2023 fou regidor al govern de l'Ajuntament de Vilanova i la Geltrú, on s'ocupà dels àmbits d'Administració Electrònica i TIC, Oficina d'Entitats, Infància i Joventut, Promoció Econòmica i Memòria Històrica. També fou membre, durant aquest mateix període, del Consell Comarcal del Garraf, exercint de cap de l'oposició i portaveu del grup dels republicans.
El febrer de 2023 esdevingué diputat al Parlament de Catalunya després de la renúncia d’Ernest Maragall i Mira. En aquesta cambra, és membre de les comissions d’Acció Exterior, Unió Europea i Cooperació; Recerca i Universitats, Control de l'Actuació de la Corporació Catalana de Mitjans Audiovisuals (CCMA) i Joventut.

## Referències

* 1 2 3 «El vilanovense Adrià Guevara sustituirá a Ernest Maragall como diputado de ERC en el Parlament». El Periódico. [Consulta: 18 gener 2024].
* 1 2 3 «I. Sr. Adrià Guevara i Figueras». Parlament.cat. [Consulta: 18 gener 2024].
* ↑ «Adrià Guevara Figueras». Esquerra Republicana. [Consulta: 18 gener 2024].
* 1 2 «El regidor vilanoví Adrià Guevara, nou diputat d’Esquerra al Parlament». Eix Diari. [Consulta: 18 gener 2024].
# Dieter Kemper

Dieter Kemper (Dortmund, 11 d'agost de 1937 - Pankow, 11 d'octubre de 2018) va ser un ciclista alemany, professional des del 1961 fins al 1978. Va combinar tant el ciclisme en pista com en ruta. L'any 1975 es proclamà Campió del món de mig fons. Va aconseguir 26 victòries en curses de sis dies i vuit títols europeus de Madison i mig fons.

## Palmarès en pista

* 1963
** Campió d'Alemanya en Persecució
* 1964
** Campió d'Alemanya en Persecució
** 1r als Sis dies de Münster (amb Horst Oldenburg)
* 1965
** Campió d'Alemanya en Persecució
** 1r als Sis dies de Berlín (amb Rudi Altig)
** 1r als Sis dies de Frankfurt (amb Rudi Altig)
* 1966
** Campió d'Alemanya en Persecució
** 1r als Sis dies de Münster (amb Horst Oldenburg)
** 1r als Sis dies de Bremen (amb Rudi Altig)
** 1r als Sis dies de Colònia (amb Rudi Altig)
* 1967
** Campió d'Europa de mig fons
** 1r als Sis dies de Berlín (amb Horst Oldenburg)
** 1r als Sis dies de Dortmund (amb Horst Oldenburg)
** 1r als Sis dies de Melbourne (amb Horst Oldenburg)
* 1968
** Campió d'Europa de Madison (amb Horst Oldenburg)
** 1r als Sis dies de Melbourne (amb Leandro Faggin)
* 1969
** Campió d'Europa de mig fons
** 1r als Sis dies de Berlín (amb Klaus Bugdahl)
** 1r als Sis dies de Colònia (amb Horst Oldenburg)
** 1r als Sis dies de Zuric (amb Klaus Bugdahl)
** 1r als Sis dies de Milà (amb Horst Oldenburg)
* 1970
** 1r als Sis dies de Milà (amb Norbert Seeuws)
* 1971
** Campió d'Europa de Madison (amb Klaus Bugdahl)
** 1r als Sis dies de Münster (amb Klaus Bugdahl)
** 1r als Sis dies de Dortmund (amb Klaus Bugdahl)
** 1r als Sis dies de Zuric (amb Klaus Bugdahl i Louis Pfenninger)
** 1r als Sis dies de Groningen (amb Klaus Bugdahl)
* 1972
** Campió d'Europa de mig fons
** 1r als Sis dies de Groningen (amb Klaus Bugdahl)
* 1973
** Campió d'Europa de mig fons
** 1r als Sis dies de Bremen (amb Graeme Gilmore)
* 1974
** 1r als Sis dies de Colònia (amb Graeme Gilmore)
** 1r als Sis dies de Castelgomberto (amb Marino Basso)
* 1975
** Campió del món de mig fons
** Campió d'Europa de mig fons
** Campió d'Alemanya en mig fons
** 1r als Sis dies de Dortmund (amb Graeme Gilmore)
* 1976
** Campió d'Alemanya en mig fons
** 1r als Sis dies de Colònia (amb Wilfried Peffgen)
** 1r als Sis dies de Copenhaguen (amb Graeme Gilmore)

## Palmarès en ruta

* 1962
** Vencedor d'una etapa de la Volta a Alemanya
** Vencedor d'una etapa de la Volta a Suïssa
* 1964
** Vencedor d'una etapa dels Quatre dies de Dunkerque

## Referències

* ↑ Ein emotionaler Rückblick: Radsport-Fans trauern um Dieter Kemper Arxivat 2018-10-12 a Wayback Machine. (alemany)

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Duumvirat

Un duumvirat és una aliança entre dues forces polítiques o caps militars.
Andorra és tècnicament un duumvirat en el qual els coprínceps d'Andorra són el president de la República Francesa i el bisbe de la diòcesi d'Urgell.

## Vegeu també

* Diarquia
* Duumvir
* Corregència
* Triumvirat, el terme equivalent per a tres persones.
* Decemvir

## Referències

* ↑ «Duumvirat». Gran Enciclopèdia Catalana. Barcelona: Grup Enciclopèdia Catalana.
* ↑ Nathan Bailey. «An universal etymological English dictionary», 1724. [Consulta: 15 maig 2010].
# Ealdred de York

Ealdred de York (valor desconegut - York, 11 de setembre de 1069) va ser abat de Tavistock, bisbe de Worcester i arquebisbe de York a l'Anglaterra anglosaxona. Va estar emparentat amb altres eclesiàstics de l'època. Després de fer-se monjo al monestir de Winchester, va ser nomenat abat de l'abadia de Tavistock cap al 1027. El 1046 va ser nomenat al bisbat de Worcester. Ealdred, a més dels seus deures episcopals, va servir Eduard el Confessor, el rei d'Anglaterra, com a diplomàtic i com a cap militar. Va treballar per portar un familiar del rei, Eduard l'Exiliat, de tornada a Anglaterra des d'Hongria per assegurar un hereu per al rei sense fills.
L'any 1058 va emprendre un pelegrinatge a Jerusalem, el primer bisbe d'Anglaterra a fer-ho. Com a administrador de la diòcesi de Hereford, va estar involucrat en la lluita contra els gal·lesos, patint dues derrotes a mans dels assaltants abans d'aconseguir un acord amb Gruffydd ap Llywelyn, un governant gal·lès.
El 1060, Ealdred va ser elegit per a l'arquebisbat de York però va tenir dificultats per obtenir l'aprovació papal per al seu nomenament, aconseguint-ho només quan va prometre no tenir els bisbats de York i Worcester simultàniament. Va ajudar a assegurar l'elecció de Wulfstan com el seu successor a Worcester. Durant el seu arxiepiscopat, va construir i embellir esglésies a la seva diòcesi, i va treballar per millorar el seu clergat mitjançant la celebració d'un sínode que va publicar els reglaments per al sacerdoci.
Algunes fonts diuen que després de la mort del rei Eduard el Confessor el 1066, va ser Ealdred qui va coronar Harold Godwinson com a rei d'Anglaterra. Ealdred va donar suport a Harold com a rei, però quan Harold va ser derrotat en la batalla de Hastings, Ealdred va recolzar a Edgard Ætheling i després va donar suport al rei Guillem el Conqueridor, duc de Normandia i un parent llunyà del rei Eduard. Ealdred va coronar el rei Guillem el dia de Nadal de 1066. Guillem mai va confiar del tot en Ealdred ni en els altres líders anglesos, i Ealdred va haver d'acompanyar Guillem de tornada a Normandia el 1067, però ell havia tornat a York quan va morir el 1069. Ealdred va donar suport. les esglésies i monestirs de la seva diòcesi amb obsequis i projectes de construcció.

## Referències

* ↑ Lawson "Ealdred" Oxford Dictionary of National Biography
* ↑ Barlow Edward the Confessor pp. 208–209
* ↑ Hindley Brief History of the Anglo-Saxons p. 335
# Humberto de Alencar Castelo Branco

Humberto de Alencar Castelo Branco (Fortaleza, 20 de setembre de 1900 — Fortaleza, 18 de juliol de 1967) va ser un militar -amb rang de mariscal- i polític brasiler, primer president del règim militar instaurat pel Cop Militar de 1964.
Anteriorment, havia estat nomenat cap de l'Estat Major de l'Exèrcit pel llavors president de la República João Goulart el 1963. Castelo Branco va ser un dels caps militars del Cop d'Estat de 31 de març de 1964, que va destituir João Goulart.

## Referències

* ↑ Fortune, Israel «Marcos Napolitano. 1964: História do Regime Militar Brasileiro. Editorial Contexto Sao Paulo, 2014». Revista Divergencia, 5, 6, 2016, pàg. 97–99. ISSN: 0719-2398.
* ↑ Viana Filho, Luís. O Governo Castelo Branco (en portuguès brasiler). Livraria J. Olympio Editora, 1975.
* ↑ Dulles, John W. F.. Castello Branco: The Making of a Brazilian President (en anglès). Texas A&M University Press, 1978. ISBN 978-0-89096-043-1.
# Javier Linares Aranzabe

Javier Linares Aranzabe (Tolosa, Guipúscoa, 14 de novembre de 1892 - ?) va ser un militar espanyol.

## Biografia

Va ingressar en l'Acadèmia d'Infanteria de Toledo al setembre de 1907, d'on es va llicenciar tres anys més tard amb el grau de tinent. Mentre realitzava la seva carrera militar, també va desenvolupar estudis de dret en la Universitat de Sevilla. En l'estiu de 1932, quan es va produir la «Sanjurjada», es trobava destinat en la II Divisió Orgànica amb el rang de comandant d'Estat major. Després de l'esclat de la Guerra Civil, va estar destinat en l'Estat Major del Ministeri de la Guerra.
A la fi de setembre de 1936 va ser enviat a la zona nord, sent nomenat comandant del sector d'Oviedo. Des d'aquest lloc, va dirigir diversos assalts contra Oviedo, on resistien les forces revoltades al comandament del coronel Aranda. A la fi d'any ja s'havia convertit en el cap militar de les forces republicanes a Astúries. En la primavera de 1937 va ser nomenat comandant de l'III Cos d'Exèrcit Asturià, i posteriorment del XVII Cos d'Exèrcit. No obstant això, la pressió de les forces revoltades era considerable i després de la campanya d'Astúries les forces de Franco van aconseguir conquistar tot el nord d'Espanya. Després del seu retorn a la zona centre, al novembre de 1937 va ser nomenat cap d'Estat major de l'Exèrcit d'Extremadura, i en la primavera de 1938 cap d'Estat major de l'Exèrcit de l'Est.
Al final de la contesa es va exiliar a França, sent internat durant algun temps al camp d'Argelers. Posteriorment es va traslladar a Mèxic, on va arribar a bord del vapor Nyassa al maig de 1942. Allí es va afiliar a l'Agrupació socialista de Mèxic.

## Referències

* ↑ Martínez Bande, 1969, p. 103n.
* ↑ Serrano, 1986, p. 81.
* ↑ Engel, 1999, p. 197.
* ↑ Martínez Bande, 1969, p. 164.
* ↑ Engel, 1999, p. 191.
* ↑ Engel, 1999, p. 178.
* ↑ Martínez Bande, 1981, p. 229.
* ↑ Cordón i Viñas, 2008, p. 564.

## Bibliografia

* Cordón, Antonio. Trayectoria: Recuerdos de un artillero. Sevilla: Espuela de Plata, 2008.
* Engel Masoliver, Carlos. Historia de las Brigadas Mixtas del Ejército Popular de la República. Madrid: Almena, 1999. ISBN 84-922644-7-0.
* Martínez Bande, José Manuel. La guerra en el norte: (hasta el 31 de marzo de 1937). Madrid: Editorial San Martín, 1969.
* Martínez Bande, José Manuel. La batalla de Pozoblanco y el cierre de la bolsa de Mérida. Madrid: Editorial San Martín, 1981.
* Serrano, Secundino. La guerrilla antifranquista en León (1936-1951). Junta de Castilla y León, 1986.
# Lewandowski

Lewandowski és el nom dels següents personatges:

## Lewandowski

* Adolph J. Lewandowski (1905–1961), entrenador i atleta estatunidenc
* Corey Lewandowski (n. 1973), consultor polític estatunidenc
* Edmund Lewandowski (1914–1998), artista estatunidenc
* Eduard Lewandowski (n. 1980), jugador d'hoquei sobre gel alemany
* Gina Lewandowski (n. 1985), futbolista estatunidenca
* Grzegorz Lewandowski (n. 1969), polític polonès
* Janusz Lewandowski (n. 1951), polític i economista polonès
* Janusz Lewandowski (1931–2013), diplomàtic polonès
* Jozef Lewandowski (1923–2007), historiador i escriptor suec-polonès
* Konrad T. Lewandowski (n. 1966), escriptor polonès
* Louis Lewandowski (1821–1894), compositor alemany
* Marcin Lewandowski (n. 1987), corredor de mitja distància polonès
* Mariusz Lewandowski (n. 1979), futbolista polonès
* Mateusz Lewandowski (n. 1993), futbolista polonès
* Michał Lewandowski (n. 1996), futbolista polonès
* Michel Lewandowski (1914–1990), futbolista polonès
* Przemysław Lewandowski, remer polonès
* Ricardo Lewandowski (n. 1948), magistrat de la Cort Federal Suprema del Brasil
* Robert Lewandowski (n. 1988), futbolista polonès
* Sascha Lewandowski (1971–2016), entrenador de futbol alemany
* Brothers Lewandowski, comerciants reials de la cort Bavaresa

## Levandowski

* Anthony Levandowski (n. 1980), enginyer estatunidenc

## Lewandowsky

* Max Lewandowsky (1876–1916), neuròleg alemany
* Felix Lewandowsky (1879–1921), dermatòleg alemany
* Stephan Lewandowsky (n. 1958), psicòleg australià
* Via Lewandowsky (n. 1963), artista alemany
* Klaus Lewandowsky (n. 1937), piragüista alemany

## Lewandowska

* Anna Lewandowska (n. 1988), karateka polonesa
* Iwona Lewandowska (n. 1985), atleta polonesa
* Janina Lewandowska, pilot polonesa
* Sandra Lewandowska (n. 1977), política polonesa
* Sylwia Lewandowska (n. 1991), remera polonesa

## Altres

* Mikhail Levandovsky (1890–1938), cap militar soviètic
# Cometa Hale-Bopp

El cometa Hale-Bopp (el nom oficial del qual és C/1995,O1) va ser probablement un dels cometes més àmpliament observat en l'últim segle i un dels més brillants que s'han vist en dècades. Es va poder observar a simple vista durant 18 mesos, quasi el doble del temps que va poder observar-se el Gran Cometa de 1811. El cometa Hale-Bopp es va descobrir el 23 de juliol de 1995 a una gran distància del Sol i es creà des de llavors l'expectativa que seria un cometa molt brillant quan passara prop del Sol. La brillantor d'un cometa és quelcom molt difícil de predir amb exactitud, però el Hale-Bopp va superar tot el que se n'havia esperat quan va passar pel periheli l'1 d'abril de 1997. El cometa es va anomenar Gran Cometa de 1997; el seu pas va incitar un cert nivell de pànic en la població, cosa que va provocar un suïcidi en massa entre els seguidors de la secta de La Porta del Cel. El període orbital és d'uns 2.537 anys.

## Descobriment

Alan Hale, a Cloudcroft, Nou Mèxic, feia una cerca sistemàtica de cometes quan el 23 de juliol de 1995 va descobrir un objecte brillant d'onzena magnitud prop de l'agrupació globular M70, a la constel·lació del Sagitari. Per la seua banda, Thomas Bopp observava el cel amb el telescopi d'un amic, quan va percebre un objecte no catalogat que va resultar ser el cometa.

## Acostament

Prompte queda clar que Hale-Bopp no era un cometa ordinari: en calcular-se'n l'òrbita, va resultar ser a 7,2 unitats astronòmiques (UA) del Sol, entre Júpiter i Saturn, a la major distància de la Terra que qualsevol altre cometa descobert. La majoria dels cometes a esta distància són a penes perceptibles, i la seua activitat no és apreciable, però la cua del Hale-Bopp era ben observable. En una imatge del telescopi angloaustralià de 1993 es va trobar el cometa encara no descobert a unes 13 ua del Sol, que és una distància que en general no permet observar cometes; per exemple, el cometa de Halley és 50.000 vegades menys lluminós a la mateixa distància del Sol. Les anàlisis indiquen que el seu nucli té prop de 50 quilòmetres de diàmetre, tres vegades la grandària del Halley.
La seua gran distància i sorprenent activitat indicava que el cometa Hale-Bopp seria molt brillant en aconseguir el seu periheli en 1997. No obstant això, els especialistes en cometes van ser cautelosos en els anuncis, a causa de com és de difícil predir amb exactitud la brillantor d'un cometa. Anys abans, en 1973, es va anunciar que el cometa Kohoutek seria el cometa del segle per la seua brillantor, però aquest no va complir les expectatives en eixe sentit.

## Vegeu també

* Cometa
* Núvol d'Oort

## Notes

* 1 2 3 4 5 6 7 8 9 10 11 «JPL Small-Body Database». [Consulta: 12 novembre 2023].
# Dacnis

Dacnis és un gènere d'ocells de la família dels tràupids (Thraupidae).

## Taxonomia

Segons la Classificació del Congrés Ornitològic Internacional (versió 14.2, 2024) aquest gènere està format per 10 espècies:
* Dacnis pit-roja (Dacnis berlepschi Hartert, EJO, 1900)
* Dacnis cuixa-roja (Dacnis venusta Lawrence, 1862)
* Dacnis blava (Dacnis cayana Linnaeus, 1766)
* Dacnis ventregroga (Dacnis flaviventer d'Orbigny & Lafresnaye, 1837)
* Dacnis turquesa (Dacnis hartlaubi Sclater, PL, 1855)
* Dacnis de coroneta blava (Dacnis lineata Gmelin, JL, 1789)
* Dacnis d'espatlles grogues (Dacnis egregia Sclater, PL, 1855)
* Dacnis verdosa (Dacnis viguieri Oustalet, 1883)
* Dacnis camanegra (Dacnis nigripes Pelzeln, 1856)
* Dacnis ventreblanca (Dacnis albiventris Sclater, PL, 1852)

## Referències

* ↑ «Dacnis Cuvier, 1816» (en anglès). GBIF | Global Biodiversity Information Facility. [Consulta: 31 gener 2025].
* ↑ «Dacnis (Dacnis sp.) - Avibase». [Consulta: 31 gener 2025].
* ↑ «Tanagers and allies – IOC World Bird List». [Consulta: 31 gener 2025].
# Nil Yalter

Nil Yalter (el Caire, Egipte, 1938) és una artista turca, amb nacionalitat turca i francesa.
Nascuda de pares turcs a Egipte però criada a Turquia, des dels 4 anys de vida, estudia al Robert College d'Istanbul. L'any 1965 es va traslladar a París. Aquest nou entorn la va dur a reflexionar sobre la cultura que havia deixat enrere i sobre el sentit de «ser diferent» que compartia amb altres persones «no occidentals». En el vídeo La Femme sans tête ou la danse du ventre (La dona sense cap o la dansa del ventre, 1974), Yalter escriu en el seu propi ventre cites del poeta, historiador i etnòleg francès René Nelli, sobre el tema de l'erotisme i la civilització. En posar-se a ballar, el text —sobre la mutilació genital, entre altres assumptes— comença a moure’s i les paraules cobren vida.

## Referències

* ↑ «Politics of Writing Art Histories in Turkey: Nil Yalter and The Round House». University of Leeds, 2017. [Consulta: 24 setembre 2017].
* ↑ «FEMINISMES! Exposicions». CCCB, 2019. [Consulta: 20 desembre 2019].
* ↑ «Nil Yalter». The Fertile Crescent. Rutgers University Institute for Women and Art. [Consulta: 28 octubre 2014].
# Miriam Welte

Miriam Welte (Kaiserslautern, Renània-Palatinat, 9 de desembre de 1986) és una ciclista alemanya especialista en la pista. Ha guanyat una medalla d'or als Jocs Olímpics de Londres, i una de bronze als de Rio de Janeiro, en Velocitat per equips, amb Kristina Vogel, i juntament amb aquesta ciclista també ha aconseguit tres Campionats del món, i un més en 500 metres.

## Palmarès

* 2006
** Campiona d'Europa sub-23 en 500 metres contrarellotge
** Campiona d'Alemanya en 500 m contrarellotge
* 2007
** Campiona d'Alemanya en 500 m contrarellotge
* 2008
** Campiona d'Europa sub-23 en Velocitat
** Campiona d'Europa sub-23 en Keirin
** Campiona d'Alemanya en 500 m contrarellotge
* 2009
** Campiona d'Alemanya en 500 m contrarellotge
** Campiona d'Alemanya en Keirin
* 2011
** Campiona d'Alemanya en 500 m contrarellotge
** Campiona d'Alemanya en Keirin
** Campiona d'Alemanya en Velocitat per equips (amb Verena Jooß)
* 2012
** Medalla d'or als Jocs Olímpics de Londres en Velocitat per equips (amb Kristina Vogel)
** Campiona del Món en Velocitat per equips (amb Kristina Vogel)
* 2013
** Campiona del Món en Velocitat per equips (amb Kristina Vogel)
** Campiona d'Alemanya en 500 m contrarellotge
** Campiona d'Alemanya en Velocitat per equips (amb Kristina Vogel)
* 2014
** Campiona del Món en 500 metres contrarellotge
** Campiona del Món en Velocitat per equips (amb Kristina Vogel)
** Campiona d'Alemanya en 500 m contrarellotge
* 2015
** Campiona d'Alemanya en Keirin
* 2016
** Medalla de bronze als Jocs Olímpics de Rio de Janeiro en Velocitat per equips (amb Kristina Vogel)
** Campiona d'Alemanya en Keirin
* 2017
** Campiona d'Europa en 500 metres
** Campiona d'Alemanya en 500 m contrarellotge

### Resultats a la Copa del Món

* 2011-2012
** 1a a Cali, en Velocitat per equips
* 2013-2014
** 1a a Manchester i Aguascalientes, en Velocitat per equips
** 1r a la Classificació general, en 500 m.
* 2016-2017
** 1a a Cali, en Velocitat per equips
* 2017-2018
** 1a a Manchester i Milton, en Velocitat per equips

## Enllaços externs

* Fitxa a cyclebase.nl
* Fitxa a sitiodeciclismo.net